На основу чл.38. Закона о удружењима („Сл.Гласник РС“,број 51/09, 99/11-др. закони и44/2018 –други закон), Уредбе о средствима за подстицање програма или недостајућег дела средстава за финансирање програма од јавног интереса кој ереализују удружења („Сл.Гласник РС“,број 16/18) чл.20 Закона о локалној самоуправи („Сл.Гласник РС“, број 129/07, 83/14, 101/16 и други закон 47/18), и чл.40. Статута општине Врњачка Бања („Сл.лист општине Врњачка Бања, број 12/19, пречишћен текст“), Скупштрина Општинско Врњачка Бања на седници одржаној \_\_\_\_\_\_\_\_\_\_\_\_ ,доноси:

**ОДЛУКУ**

**О ПОСТУПКУ ДОДЕЛЕ И КОНТРОЛЕ КОРИШЋЕЊА СРЕДСТАВА ЗА ПОДСТИЦАЊЕ ПРОГРАМА ИЛИ НЕДОСТАЈУЋЕГ ДЕЛА СРЕДСТАВА ЗА ФИНАНСИРАЊЕ И СУФИНАНСИРАЊЕ ПРОГРАМА ОД ЈАВНОГ ИНТЕРЕСА КОЈЕРЕАЛИЗУЈУ УДРУЖЕЊА**

I ОПШТЕ ОДРЕДБЕ

Члан 1.

Овом Одлуком ближе се уређују мерила, критеријуми и поступак доделе као и поступак контроле коришћења средстава за подстицање програма или недостајућег дела средстава за финансирање програма које реализују удружења, а који су од јавног интереса.

Члан 2.

 Под удружењем, у смислу ове одлуке, подразумева се добровољна и невладина недобитна организација заснована на слободи удруживања више физичких или правних лица, основана ради остваривања и унапређења одређеног заједничког или општег циља и интереса, који нису забрањени Уставом или законом, уписана у регистар надлежног органа у складу са законом.

Члан 3.

Под програмом из члана 1. ове Одлуке, који су од јавног интереса сматрају се програми и пројекти у области: социјалне заштите, борачко-инвалидске заштите, заштите лица са инвалидитетом, заштите здравља, подстицања наталитета, друштвене бриге о деци и младима, друштвене бриге о старим особама, заштите интерно расељених и избеглих лица, заштите и промовисања људских и мањинских права, образовања, стручног усавршавања, науке, културе, информисања, запошљавања, унапрећења и развоја културноуметничког аматеризма, одрживог развоја, борбе против корупције, заштите од мобинга, заштите потрошача, развоја мећународне сарадње, заштите животне средине, заштите животиња, као и хумантирани и други програми у којима удружења искључиво и непосредно следе јавне потребе.

Програм из члана 3. Ове одлуке нарочито садржи: област у којој се програм реализује, територију на којој би се програм реализовао, време и дужину трајања програма, циљ, врсту и обим активности које би се вршиле током реализације програма и укупан број лица који је потребан за извођење програма.

Члан 4.

Висина средстава за финансирање и суфинансирање програма и пројеката из члана 3. ове Одлуке утврћује се сваке године Одлуком о буџету Општине.

Средства за финансирање и суфинансирање програма из члана 3. Ове Одлукле додељују се на основу јавног конкурса.

**II. ПОСТУПАК ЗА ДОДЕЛУ СРЕДСТАВА**

**Годишњи план јавних конкурса и календар јавних конкурса**

Члан 5.

 Општинско Веће на предлог организационе јединице општинске управе утврђује Годишњи план расписивања јавних конкурса који се објављује најкасније до 31. јануара на званичној интернет страници органа и доставља Канцеларији за сарадњу са цивилним друштвом ( у даљем тексту: Канцеларија).

 Годишњи план јавних конкурса садржи податке о даваоцу средстава, области, називу и планираном периоду расписивања јавног конкурса ( у даљем тексту: конкурс) и друге релевантне податке у зависности од врсте конкурса.

 Канцеларија израђује и на својој интернет страници објављује календар јавних конкурса свих надлежних органа.

**Критеријуми за избор програма**

Члан 6.

Избор програма који ће се финансирати средствима буџета oпштине Врњачка Бања, врши се применом следећих критеријума:

1. референце програма: област у којој се реализује програм, дужина трајања програма, број корисника програма, могућност развијања програма и његова одрживост;
2. циљеви који се постижу: обим задовољавања јавног интереса, степен унапређења стања у области у којој се програм спроводи;
3. суфинансирање програма из других извора: сопствених прихода, буџета Републике Србије, аутономне покрајине или јединице локалне самоуправе, фондова Европске уније, поклона, донација, легата, кредита и друго, у случају недостајућег дела средстава за финансирање програма;
4. законитост и ефикасност коришћења средстава и одрживост ранијих програма: ако су раније коришћена средства буџета, да ли су испуњене уговорне обавезе.

 Ближа мерила за избор програма применом критеријума из става 1. Овог члана, као и допунске критеријуме који су специфични за одређену област доноси Председник општине

**III КОРИСНИЦИ СРЕДСТАВА**

Члан 7.

 Право подношења пријаве за финансирање или суфинансирање програма, односно пројеката од јавног интереса имају удружења грађана и други правни субјекти регистровани за обављање делатности друштвеног и хуманитарног карактера.

 Субјекти из става 1. Овог члана имају право да поднесу пријаву за финансирање или суфинансирање програма и пројеката од јавног интереса, под условом да им је регистровано седиште или огранак на територији општине или да имају партнерску организацију са територије општине Врњачка Бања и да активност обављају на подручју општине.

**IV ПОСТУПАК ДОДЕЛЕ СРЕДСТАВА**

Члан 8.

 Јавни конкурс за финансирање или суфинансирање програма и пројеката од јавног интереса које реализују удружења, а који се финансирају или суфинансирају из буџета општине расписује председник општине, најмање једном годишње, на предлог Комисије.

Члан 9.

 Конкурс се објављује на званичној интернет страни општине Врњачка Бања, порталу е-управе ,огласној табли једном јавном гласилу које ради на територији општине.

 Конкурс садржи:

- област и износ средстава за који се расписује конкурс;

- износ средстава који је опредељен за конкурс

- субјекте овлашћене за подношење пријаве;

- посебна мерила и критеријуме за област коју расписује конкурс (уколико постоје);

- списак прилога који се обавезно прилажу уз пријаву;

- прецизане рокове за подношење пријаве који нер могу бити краћи од 15 дана од дана објављивања конкурса ;

- назив органа коме се пријаве подносе ;

- рок и начин објављивања одлуке о избору програма и пројеката;

- напомену да се непотпуне, неблаговремене и пријаве које нису предате на прописаном обрасцу неће узети у разматрање;

- и друге одредбе од важности за реализацију конкурса.

Надлежни органи по службеној дужности утврђују да ли је удружење уписано у регистар надлежног органа и да ли се, према статутарним одредбама, циљеви удружења остварују у области у којој се програм реализује

Члан 10.

 Конкурсни поступак спроводи Комисија, који образује Председик општине Врњачка Бања.

 Може се образовати више комисија у складу са областима из члана 3. ове Одлуке.

Комисија има председника, два члана и заменике .

 Решењем о именовању Комисије утврђују се задаци и друга питања од значаја за рад Комисије.

 Чланови комисије дужни су да потпишу да немају приватни интерес у вези са радом и одлучивањем комисије, односно спровођењем конкурса (Изјава о непостојању сукоба интереса).

 Именовано лице не може предузимати радње у својству члана Комисије пре него што потпише Изјаву о одсуству сукоба интереса.

 У случају сазнања да се налази у сукобу интереса, члан комисије је дужан да о томе одмах обавести остале чланове комисије и да се изузме из даљег рада комисије. О решавању сукоба интереса надлежни орган одлучује у сваком случају посебно, а када утврди сукоб интереса, именоваће у комисију новог члана као замену.

 Сукоб интереса постоји ако члан комисије или чланови његове породице ( брачни или ванбрачни друг, дете или родитељ), запослени или члан органа удружења које учествују на конкурсу или било ког другог удружења повезаног на било који начин са тим удружењем, или у односу на та удржења има било који материјални или нематеријални интерес, супротан јавном интересу и то у случајевима породичне повезаности, економских интереса или другог заједничког интереса.

 Ближа садржина Изјаве из става 2. овог члана и ближи постпак у коме се води рачуна о непостојању сукоба интереса уређује се интерним актом надлежног органа.

 Чланови комисије не добијају накнаду за свој рад.

Члан 11.

 Комплетна конкурсна документација се доставља у једној затвореној коверти.

Пријаве се подносе у року који не може бити краћи од 15 дана од дана објављивања јавног позива.

 Пријаве се предају на писарници Општинске управе општине Врњачка Бања или поштом на адресу: Општинске управе општине Врњачка Бања - Комисији за избор Програма од јавног интереса, ул. Крушевачка бр. 17, Врњачка Бања.

 Благовременом доставом сматра се препоручена пошиљка предата пошти најкасније до истека последњег дана утврђеног рока за предају конкурсне документације (печат поште), без обзира на датум приспећа.

 V МЕРИЛА И КРИТЕРИЈУМИ ЗА ИЗБОР ПРОГРАМА И ПРОЈЕКАТА

 Члан 12.

 Мерила и критеријуми за избор програма и пројеката дефинишу се као основна и посебна мерила и критеријуми за сваку област.

 Посебна мерила и критеријуме за избор програма и пројеката утврђује Председник општине ( уколико постоје).

 Члан 13.

 Основна мерила и критеријуми за избор програма и пројеката који се финансирају или суфинансирају из буџета општине су:

* Административна и формална исправност (Сви пројекти који буду послати у предвиђеном року биће укључени у процес административне и формалне провере документације)
* Референце програма/пројекта: област у којој се реализује програм/пројекат, дужина трајања програма/пројекта, број корисника програма/пројекта, могућност развијања програма/пројекта, одрживост програма/пројекта
* Циљеви који се постижу: обим задовољавања јавног интереса, степен унапређења стања у области у којој се програм/пројекат спроводи
* Суфинансирање програма/пројекта из других извора: сопствених прихода, буџета Републике Србије, фондова Европске уније, поклона, донација, легата, кредита и друго, у случају недостајућег дела средстава за финансирање програма
* Законитост и ефикасност коришћења средстава и одрживост ранијих програма/пројекта: ако су раније коришћена средства буџета, да ли су испуњене уговорне обавезе.

|  |  |  |  |
| --- | --- | --- | --- |
| Р.Бр. | КРИТЕРИЈУМ | ОПИС | Број поена |
| 1. | Законитост и ефикасност коришћења средстава | Утврђује се провером да ли су раније коришћена буџетска средства Општине за финансирање активности организације и ако јесу, да ли су том приликом испуњене уговорне обавезе. |  0-5 |
| 2. | Одрживост ранијих програма и пројеката (Остварени резултати удружења претходних година) | Реализација пројеката у предходном периоду са листом реализованих пројеката на републичком и међународном нивоу. |  0-5 |
| 3. | Капацитет носиоца пројекта, предложене квалификације и референце пројектног тима у односу на предложене циљеве, резултате и активности пројекта | Да ли подносилац пријаве и партнери имају довољно техничког знања, професионалних капацитета, стручност и искуство у вођењу и реализацији пројекта укључујући особље, опрему и сл. |  0-10 |
| 4. | Релевантност програма или пројекта за остваривање јавног интереса дефинисаног конкурсом | Усклађеност пројекта/програма са захтевима јавног конкурса односно колико квалитет пројектне идеје доприноси реализацији предмета конкурса, побољшању квалитета живота грађана и целовитом решавању одрећеног питања. |  0-20 |
| 5. | Носилац пројекта је обезбедио одговарајуће партнерство  | Проценат (од тражених средстава ЈЛС) средства која обезбеђују други донатори, партнери, сопствено учешће |  0-5 |
| 6. | Усклађеност планираних активности с циљевима очекиваним резултатима и  | На који начин су активности повезане са резултатима и циљевима пројекта/програма циљним групама и крајњим корисницима |  0-10 |
| 7. | Остваривост планираних резултата и мерљивост показатеља успеха | Да ли су планирани резултати реални и оствариви, објективно мерљиви |  0-10 |
| 8. | Развојна, институционална и финансијска одрживост пројекта  | Да ли је пројекат/програм одржив, на који начин |  0-10 |
| 9. | Економска оправданост предлога буџета у односу на циљ и пројектне активности | Веза резултата, активности и планираних трошкова |  0-20 |
| 10. | Видљивост пројекта  | Промоција, односно публицитет, који се огледа у начину информисања циљне групе и ширњ јавности о програму или пројекту |  0-5 |
|  |  | Максимални- укупни резултат: |  100 |

 Приликом вредновања програма/пројекта Конкурсна комисија ће узети у обзир да ли је са удружењем у предходне две године раскинут уговор због ненаменског трошења буџетских средстава.

Члан 14.

 Комисија утврђује листу вредновања и рангирања пријављених програма у року који не може бити дужи од 60 дана од дана истека рока за подношење пријаве.

 Листа из става 1. овог члана објављује се на званичној интернет страници надлежног органа , на порталу е-Управа и огласној табли општине.

 Учесници конкурса имају право увида у поднете пријаве и приложену документацију у року од три радна дана од дана објављивања листе из става 1. овог члана.

 На листу из става 1. овог члана учесници конкурса имају право приговора Председнику општине у року од осам дана од дана њеног објављивања.

 Одлуку о приговору, која мора бити образложена, Председник општине доноси у року од 15 дана од дана његовог пријема.

 На основу записника и Листе вредновања и рангирања Комисије, председник општине доноси решење о финансирању програма, односно пројеката из буџета општине Врњачка Бања у року од 30 дана од истека рока за подношење приговора.

 Одлука се објављује се на званичној интернет страници надлежног органа, на порталу е-Управа и огласној табли општине.

 **VI КОРИШЋЕЊЕ СРЕДСТАВА И ПРАЋЕЊЕ РЕАЛИЗАЦИЈЕ ПРОГРАМА**

 **Коришћење средстава**

Члан 15.

 На основу Решења из члана 14 ове Одлуке, Председник општине Врњачка Бања закључује Уговоре о финансирању и суфинансирању програма и пројеката од јавног интереса, средствима из буџета општине Врњчка Бања.

Средства која се, у складу са овом Одлуком , одобре за реализацију програма јесу наменска средства и могу да се користе искључиво за реализацију конкретног програма и у складу са уговором.

 Уговором из предходног става ове Одлике уређују се међусобна права и обавезе уговорних страна, начин и рок за пренос одобрених средстава, рок за реализацију програма односно пројекта, обавеза подношења извештаја, начин решавања спорова, као и друга права и обавезе уговорних страна.

 Корисник средстава дужан је да пре закључења уговора надлежном органу достави изјаву да средства за реализацију одобреног програма нису на други начин већ обезбеђена као и изјаву о непостојању сукоба интереса и интерни акт о антикорупцијској политици.

**Праћење реализације програма**

Члан 16.

Председник општине Врњачка Бања доноси решење о образовању Комисије за праћење реализације програма и пројеката и праћење утрошка додељених финансијских средстава из буџета општине Врњачка Бања ( у даљем тексту Комисија)

Комисија прати реализацију програма за који су одобрена средства у складу са овом уредбом.

 Праћење реализације програма обухвата:

1. обавезу удружења да преко комисије обавештава надлежни орган о реализацији програма, у роковима оређеним уговором;
2. прегледање извештаја од стране комисије;
3. мониторинг посете представника комисије или надлежног органа;
4. обавезу удружења да омогући представницима комисије да изврше увид у релевантну документацију насталу у току реализације програма;
5. прикупљање информација од корисника програма;
6. друге активности предвиђене уговором.

**Извештавање**

Члан 17.

 Удружење израђује периодичне и завршне наративне и финансијске извештаје.

 Периодични и завршни наративни извештај из става 1. овог члана садржи: детаљан опис активности и резултата реализације програма у односу на планиране активности дефинисане уговором, како би се могла извршити процена успешности од стране надлежног органа и образложење за свако одступање од програма и преглед корективних мера чије се предузимање планира од стране корисника средстава.

 Периодични и завршни финансијски извештај из става 1. овог члана садржи: приказ буџета, који је саставни део уговора, са прегледом свих трошкова који су настали током извештајног периода, као и целокупну документацију која оправдава настале трошкове.

**Достављање, прегледање и процена извештаја**

Члан 18.

 Удружење доставља периодичне и завршне наративне и финансијске извештаје у роковима предвиђеним закљученим уговором.

 Комисија прегледа и разматра извештаје из става 1. овог члана.

 Прегледом финансијских извештаја комисија утврђује да ли су буџетска средства наменски коришћена и да ли постоји рачуноводствена документација која указује на наменски утрошак истих.

 Плаћања и издаци који нису у складу са уговорним обавезама и/или без без припадајуће рачуноводствене документације неће бити признати, о чему се носилац програма обавештава писаним путем.

 Прегледом наративног извештаја комисија остварује увид и врши процену квалитета и успешности програма у смислу реализације постављених циљева.

 О извршеној процени комисија обавештава корисника средстава.

 Удружење на захтев комисије доставља допуну и додатно објашњење навода изнетих у извештају у року од осам дана од пријема захтева надлежног органа за доставу допунске документације

**Мониторинг посета**

Члан 19.

 У циљу праћења реализације програма, надлежни орган или комисија може реализовати мониторинг посете.

 Под мониторинг посетом, у смислу ове уредбе, сматра се: посета удружењу, одржавање састанка комисије или овлашћених представника надлежног органа са овлашћеним представницима удружења, присуство одређеним догађајима и манифестацијама или другим програмским активностима које удружење спроводи у склопу реализације програма.

 Мониторинг посета може бити најављена или ненајављена.

 За програме чије трајање је дуже од шест месеци и чија је вредност одобрених средстава већа од 500.000,00 динара, као и програме који трају дуже од годину дана, надлежни орган реализује најмање једну мониторинг посету у току трајања програма, односно најмање једном годишње.

**Извештај о мониторинг посети**

Члан 20.

 Комисија односно надлежни орган израђује извештај о мониторинг посети у року од десет дана од дана спроведене посете.

 Поред извештаја из става 1. овог члана надлежни орган може се израдити и препоруке за отклањање недостатака и рокове за њихову реализацију и упутити их кориснику средстава.

**Прерасподела одобреног износа средстава**

Члан 21.

 Корисник средстава, у изузетним ситуацијама, може да тражи сагласност ради прерасподеле средстава за реализацију планираних активности у оквиру одобреног програма.

На основу предлога Конкурсне комисије Председник општине даје сагласност на прерасподелиу средстава у року од 15 дана од дана подношења захтева од стране корисника средстава.

 Захтевом за прерасподелу средстава не може се тражити повећање расхода који се односе на људске ресурсе.

 Прерасподела средстава се може извршити тек након добијања писмене сагласности или потписивањем анекса уговора са даваоцем средстава.

**Поступање у случају неправилности**

Члан 22.

 Надлежни орган обавештава корисника средстава да ће покренути поступак за раскид уговора и повраћај средстава са припадајућом каматом уколико су неправилности такве природе да онемогућавају комисију или представнике надслежног органа утврди да су додељена средства наменски коришћена, односно ако утврди ненаменски утрошак средстава.

 **Раскид уговора и повраћај средстава**

Члан 23.

 Ако се приликом праћења реализације програма утврди ненаменско трошење средстава, Пртедседник општине дужан је да раскине уговор, захтева повраћај пренетих средстава, односно да активира инструменте обезбеђења, а удружење је дужно да средства врати са законском каматом.

Члан 24.

 Председник општине израђује извештај о реализованој финансијској подршци програмима удружења из буџетских средстава у предходној календарској години .

Извештај из става 1 овог члана објављује се на званичној интернет страници и порталу е-управе.

 Надлежни орган може спровести анализу успешности , квалитета и степена остварености циљева програма за која су додељена средства на конкурсу за доделу средстава, уколико оцени да би то довело до унапшређења стања у одређеној области у којој се корисницима додељују финансијска средства.

**VII. ПРЕЛАЗНЕ И ЗАВРШНЕ ОДРЕДБЕ**

**Престанак важења ранијег прописа**

Члан 25.

 Даном ступања на снагу ове Одлуке престаје да важи Правилник о критеријуму и поступку доделе средстава из буџета Општине Врњачка Бања финансирање и суфинансирање програма и пројеката од јавног интереса („Сл.лист општине Врњачка Бања“, бр.13/18)

**Спровођење започетих поступака**

Члан 26.

 Поступци доделе средстава који су отпочели пре ступања на снагу ове Одлуке а нису окончани, спровешће се према прописима који су важили пре ступања на снагу ове Одлуке.

Члан 27.

За она питања која нису дефинисана овом Одлуком примењује се други прописи који су на снази.

**Ступање на снага**

Члан 27.

 Ова Одлука ступа на снагу осмог дана од дана објављивања у „Службеном листу општине Врњачка Бања“.

СКУПШТИНА ОПШТИНЕ ВРЊАЧКА БАЊА

Број:\_\_\_\_\_\_\_\_\_\_\_\_\_\_/19 од \_\_\_\_\_\_\_\_\_ 2019 . године

 ПРЕДСЕДНИК

 СКУПШТИНЕ ОПШТИНЕ

 Иван Радовић

**Правни основ за доношење одлуке** садржан је у Закону о удружењима („Сл.Гласник РС“,број 51/09, 99/11-др. Закона и44/2018 –други закон) и Уредби о средствима за подстицање програма или недостајућег дела средстава за финансирање програма од јавног интереса кој ереализују удружења („Сл.Гласник РС“,број 16/18). Који имају за циљ унапређење транспарентности у финансирању организација цивилног друштва и већој укључености истих у развој локалне заједнице.

 Одредбом чк.40. став 1. Тачка 7 Статута општине Врњачка Бања ( „Сл. Лист општине Врњачка Бања „, бр. 12/19) предвиђено је да Скупштина доноси прописе и друге опште акте из надлежности општине.

**Разлози за доношење одлуке**: Усклађивање локалних прописа из области сарадње са Организацијама цивилног друштва са Уредбом о средствима за подстицање програма или недостајућег дела средстава за финансирање програма од јавног интереса кој ереализују удружења („Сл.Гласник РС“,број 16/18)

**Финансијска средства потребна за реализацију** , се обезбеђују у буџету општине Врњачка Бања и зависе од потреба и утврђеног обима подршке удружењима .

Обрадио

Раде Ћурчић

РУКОВОДИЛАЦ ОДСЕКА НАЧЕЛНИК ОПШТИНСКЕ УПРАВЕ

Живорад Јаћимовић Пауновић Славиша